ରାଜଧାନୀରୁ କୋଟିଏ ଟଙ୍କାର ବ୍ରାଉନସୁଗାର ଜବତଃ କ୍ରାଇମବ୍ରାଞ୍ଚ ଏସଟିଏଫ୍ ପଞ୍ଝାରେ ବ୍ରାଉନସୁଗାର ଡିଲର ଶେଖ୍ ହସିମ୍ ବକ୍ସ - Prameya News7\nଭୁବନେଶ୍ୱର ୩୧/୧୦ : ରାଜଧାନୀରୁ କୋଟିଏ ଟଙ୍କାର ବ୍ରାଉନସୁଗାର ଜବତ । ବରମୁଣ୍ଡା ବସଷ୍ଟାଣ୍ଡ ନିକଟରୁ ୧ କେଜି ୧୭୦ ଗ୍ରାମର ଧଳାଜହର ଜବତ କରିଛି କ୍ରାଇମବ୍ରାଞ୍ଚ ଏସଟିଏଫ । ଏଥି ସହ ବ୍ରାଉନସୁଗାର ଡିଲର ଜଳେଶ୍ବର ଅଂଚଳର ଶେଖ ହସିମ ବକ୍ସକୁ ଗିରଫ କରିଛି ଏସଟିଏଫ୍ ।\nରାଜଧାନୀରୁ କୋଟିଏ ଟଙ୍କାର ବ୍ରାଉନ୍ସୁଗାର ଜବତ । କ୍ରାଇମବ୍ରାଞ୍ଚ ଏସଟିଏଫ୍ ପଞ୍ଝାରେ ବ୍ରାଉନସୁଗାର ଡିଲର ଶେଖ ହସିମ ବକ୍ସ । ତା' ନିକଟରୁ ୧କେଜି ୧୭୦ଗ୍ରାମର ଧଳାଜହର ଜବତ କରିଛି ଏସଟିଏଫ୍ । ଜବତ ବ୍ରାଉନସୁଗାରର ଆନୁମାନିକ ମୂଲ୍ୟ କୋଟିଏରୁ ଅଧିକ ଟଙ୍କା ହେବ । ଗିରଫ ହସିମ୍ ବକ୍ସର ଘର ବାଲେଶ୍ବରର ଜଳେଶ୍ବର ଅଂଚଳରେ ବୋଲି ଜଣାପଡ଼ିଛି । ହସିମ୍ କେତେ ଦିନ ଧରି ଭୁବନେଶ୍ବରରେ ବ୍ରାଉନସୁଗାର ବେପାର କରୁଥିଲା ? କାହା ଠାରୁ ଆଉ କିଭଳି ଏତେ ପରିମାଣର ଧଳାଜହର ଆଣିଥିଲା ? ରାଜଧାନୀରେ କେଉଁ କେଉଁ ଅଂଚଳକୁ ଏହି ବ୍ରାଉନସୁଗାର ଯୋଗାଉଥିଲା ? କାହାକୁ କେତେ ଟଙ୍କାରେ ବିକ୍ରୀ କରୁଥିଲା ? ଏସବୁ ପ୍ରଶ୍ନର ଉତ୍ତର ପାଇବାକୁ ତନାଘନା ଚଳାଇଛି ଏସଟିଏଫ୍ ଟିମ୍ ।\n୨୦୨୦ ଜାନୁଆରୀ ୧ରୁ ଏପର୍ଯ୍ୟନ୍ତ ୩୦କେଜିରୁ ଅଧିକ ପରିମାଣର ବ୍ରାଉନସୁଗାର ଜବତ ହୋଇଛି । ଏହି ଘଟଣାରେ ଏସଟିଏଫ୍ ୨୪ଟି ମାମଲା ରୁଜୁ କରିବା ସହ ୪୪ଜଣଙ୍କୁ ଗିରଫ କରିଛି । ଆଗାମୀ ଦିନରେ ଏହି ଅଭିଯାଗ ଜାରି ରହିବ ବୋଲି କହିଛନ୍ତି କ୍ରାଇମବ୍ରାଞ୍ଚ ଏଡିଜି ।\nଗଲା ଜୁନ୍ ମାସରେ ରାଜଧାନୀରୁ ୫କୋଟି ୨୦ଲକ୍ଷ ଟଙ୍କାର ୪କେଜି ୪୮୬ଗ୍ରାମ ଧଳାଜହର ଜବତ କରିଥିଲା ଏସଟିଏଫ୍ । ଏଥି ସହ ରସୁଲଗଡ଼ ଅଂଚଳରୁ ୩ଜଣ ପେଶାଦାର୍ ମାଫିଆଙ୍କୁ ଗିରଫ କରିଥିଲା । ତେବେ ଓଡ଼ିଶାରେ ବ୍ରାଉନସୁଗାର ମାଫିଆଙ୍କ ଚେର ବାଲେଶ୍ବରରୁ ଭାୟା ପଶ୍ଚିମବଙ୍ଗ ବାଂଲାଦେଶକୁ ଲମ୍ବିଛି ।
